[ca] RESUM Objectius: L'objectiu d'aquest estudi va ser determinar el patró de la relació dosi-resposta entre la pràctica d'activitat física al lleure, considerant-ne la intensitat, i els nivells sèrics de LDL oxidada. La nostra hipòtesi va ser que l'activitat física s'associa de manera inversa però no lineal amb la LDL oxidada i que només la pràctica d'activitat física d'intensitat moderada o vigorosa es relaciona amb els nivells de LDL oxidada. Mètodes: Es van dissenyar dos estudis transversals de base poblacional en el marc de l'estudi REGICOR (Registre Gironí del Cor): 1.748 individus reclutats en el període 1994-96, i 3.056 en el període 1999-2002 (22 van participar en les dues enquestes). L'objectiu principal d'aquests estudis era determinar la prevalença dels factors de risc principals i determinants de les malalties cardiovasculars a nivell poblacional. La variable dependent va ser la LDL oxidada sèrica, i les variables independents van ser l'activitat física al lleure lleugera, moderada i vigorosa. Per avaluar el patró dosi-resposta de l'associació es van fer servir models additius generals (GAM); si el patró no lineal de l'associació no era significatiu, vam explorar l'associació lineal mitjançant anàlisis clàssiques de regressió lineal múltiple. Resultats: L'estudi es va fer en una mostra de 2908 participants, dels quals 1356 (46,6%) eren homes amb una edat mitjana de 50 anys i 1552 (53,4%) eren dones amb una edat mitjana de 50,4 anys. Vam observar una relació lineal inversa significativa entre l'activitat física d'intensitat vigorosa i els nivells de LDL oxidada als homes, no observant aquesta relació a les dones. Tot i que la nostra hipòtesi era que el component no lineal de la relació entre l'activitat física i els nivells de LDL oxidada era rellevant, no vam observar aquest patró al nostre estudi. Conclusions: La despesa energètica en activitat física d'intensitat vigorosa es relaciona linealment i inversament amb els nivells de LDL oxidada. La disminució dels nivells de LDL oxidada podria ser un dels mecanismes que expliqui els efectes beneficiosos de l'AF sobre la salut cardiovascular. Paraules clau: activitat física, colesterol LDL, colesterol LDL oxidada

[en] ABSTRACT Objectives: The aim of this study was to determine the pattern of the dose-response relationship between leisure time physical activity practice, considering its intensity, and serum oxidized LDL levels. We hypothesised that physical activity is inversely but non-linearly associated with oxidized LDL, and that only moderate or vigorous intensity physical activity practice is related to oxidized LDL levels. Methods: Two population-based cross-sectional studies were designed within the framework of the REGICOR study (Registre Gironí del Cor, which stands for Girona Heart Register): 1,748 individuals recruited in the period 1994-96, and 3,056 in the period 1999-2002 (22 participated in both surveys). The main aim of these studies was to determine the prevalence of the main risk factors and determinants of cardiovascular diseases at the population level. Serum oxidized LDL was the dependent variable and light, moderate and vigorous leisure time physical activity were the independent variables. To assess the dose-response pattern of the association we used general additive models (GAM), if the non-linear pattern of the association was not significant, we explored the linear association using classical multiple linear regression analyses. Results: The study was conducted in a sample of 2908 participants, of whom 1356 (46.6%) were men with a mean age of 50 years and 1552 (53.4%) were women with a mean age of 50.4 years. We observed a significant linear inverse relationship between vigorous-intensity physical activity and oxidized LDL levels in men, with no such relationship observed in women. Although we hypothesised that the non-linear component of the relationship between physical activity and oxidized LDL levels was relevant, we did not observe this pattern in our study. Conclusions: Energy expenditure in vigorous intensity physical activity is linearly and inversely related to oxidized LDL levels. Lowering oxidized LDL levels could be one of the mechanisms that explain the beneficial effects of physical activity on cardiovascular health. Keywords: physical activity, LDL cholesterol, oxidized LDL-cholesterol